Jørgen Aall (1806–1894)

Hans Jørgen Christian Aall (født 4. november 1806 i Holt, død 24. februar 1894 i Kristiania) var en norsk jurist, embetsmann og politiker.

Han var født på Nes jernverk og sønn av eidsvollsmannen Jakob Aall, som hadde mange slektsbånd til Porsgrunn og Skien. Jørgen Aall var gift med Mariane (født Møller). De hadde lenge sin bolig Ekeli på hennes foreldres gård Åkre i Gjerpen, nær Porsgrunn. De siste årene bodde de i Kristiania. De hadde ingen barn.

Fra 1840 var Aall assessor i Bergens stiftsoverrett, og 1846–1877 var han amtmann i Bratsberg amt (det senere Telemark fylke); byfogden i Skien Christian Cornelius Paus var konstituert i embedet i lengre perioder i 1860-årene mens Aall var på Stortinget. En tid hadde han kontor på Borgestad gård. Han var stortingsrepresentant fra Bergen i 1842 og 1845, samt fra Bratsberg amt i 1851, 1854, 1859–1860, 1862–1863, 1864 og 1868–1869. Han var stortingspresident ved stortingssesjonene i 1851, 1854, 1859–1860, 1862–1863 og 1868–1869.Stortingspresidenter

Aall arbeidet særlig for etableringen av jernbane fra Drammen til Skien og for kanalene med sluser i Skiensvassdraget. Han hadde hovedæren for at Norsjø–Skienkanalen ble bygget, noe som har hatt enorm betydning for bosetting, industri og næringsliv i Telemark. Med kanalen ble tømmerfløtning mye lettere, og båter fra telemarksvannene kunne seile til Skien og havet. En byste av Aall, utført av Jo Visdal, er reist ved Løveid sluser ved Skotfoss, som en anerkjennelse for hans innsats for kanaliseringen.

Da Aall i 1877 gikk av som amtmann, fikk han Medaljen for borgerdåd i gull. Samtidig ga Stortinget ham kr 6 000 kroner årlig, «i anerkjendelse av hans fortjenester av fædrelandet».

 Referanser 

 Eksterne lenker 

 Jørgen Aall i Norsk biografisk leksikon

Kategori:Stortingspresidenter
Kategori:Stortingsrepresentanter for Telemark
Kategori:Stortingsrepresentanter for Bergen
Kategori:Stortingsrepresentanter 1842–1844
Kategori:Stortingsrepresentanter 1845–1847
Kategori:Stortingsrepresentanter 1851–1853
Kategori:Stortingsrepresentanter 1854–1856
Kategori:Stortingsrepresentanter 1859–1861
Kategori:Stortingsrepresentanter 1862–1864
Kategori:Stortingsrepresentanter 1868–1870
Kategori:Ordførere i Bergen
Kategori:Norske jurister
Kategori:Norske amtmenn
Kategori:Fylkesmenn i Telemark
Kategori:Storkors av St. Olavs Orden
Kategori:Medaljen for borgerdåd
Kategori:Personer fra Tvedestrand kommune
Jørgen Aall